বৃহত্তর জেলা

বৃহত্তর জেলা হল  ১৯৪৭ সালে দেশ ভাগের পর বর্তমান বাংলাদেশের ভূখণ্ডে যেসকল জেলা বিদ্যমান ছিল সেগুলো বৃহত্তর জেলা হিসেবে পরিচিত।
বৃহত্তর জেলা ১৯ টি; দেশ ভাগের পূর্বে পূর্ববঙ্গে ১৫ টি এবং পশ্চিমবঙ্গে ১৪ টি জেলা ছিল। ১৯৪৭ সালে দেশভাগের সময় পশ্চিমবঙ্গের বৃহত্তর নদীয়া জেলা থেকে কুষ্টিয়া, মেহেরপুর এবং চুয়াডাঙ্গা মহকুমাকে পৃথক করে বৃহত্তর কুষ্টিয়া জেলা হিসেবে পাকিস্তান-এর অন্তর্ভুক্ত করা হয়। ফলে জেলার সংখ্যা হয় ১৬ টি। দেশভাগের পর অবিভক্ত মালদহ জেলার চাঁপাই নবাবগঞ্জকেও বৃহত্তর রাজশাহীর অন্তর্ভূক্ত করা হয়। পরবর্তীতে গণভোটের মাধ্যমে বৃহত্তর সিলেট পাকিস্তানে যোগদান করলে জেলা হয় ১৭ টি।

1971_Bangladesh_Districts_(bn)|thumb|১৯৭১ সালে বাংলাদেশের মানচিত্র ও বৃহত্তর জেলা সমূহ 

স্বাধীন বাংলাদেশের প্রতিষ্ঠাকালীন সময়ে জেলা ছিল ১৯ টি; পাকিস্তান শাসনামলে ১৯৬৯ সালে টাঙ্গাইল ও পটুয়াখালী জেলার সৃষ্টি হয়।
স্বাধীন বাংলাদেশে প্রথম নবগঠিত জেলা জামালপুর; ১৯৭৮ সালে বাংলাদেশের ২০তম জেলা হিসেবে প্রতিষ্ঠিত হয়। প্রশাসনিক পুনর্বিন্যাসের দ্বারা ৬৪ টি জেলা গঠন করা হয় ১৯৮৪ সালে; এরশাদ সরকারের সময়।

 বৃহত্তর জেলার তালিকা 

বৃহত্তর জেলাগুলোর তালিকা ও সৃষ্টি সময়কাল : 

 বৃহত্তর চট্টগ্রাম (১৬৬৬): চট্টগ্রাম ও কক্সবাজার
 বৃহত্তর রংপুর (১৭৬৯): রংপুর, কুড়িগ্রাম, লালমনিরহাট, নীলফামারী ও গাইবান্ধা
  বৃহত্তর ঢাকা (১৭৭২): ঢাকা, গাজীপুর, নারায়ণগঞ্জ, মুন্সীগঞ্জ, মানিকগঞ্জ ও নরসিংদী
 বৃহত্তর রাজশাহী (১৭৭২): রাজশাহী, নাটোর, নওগাঁ ও চাঁপাইনবাবগঞ্জ
 বৃহত্তর সিলেট (১৭৭২): সিলেট, সুনামগঞ্জ, হবিগঞ্জ ও মৌলভীবাজার
 বৃহত্তর যশোর (১৭৮১): যশোর, ঝিনাইদহ, মাগুরা ও নড়াইল
 বৃহত্তর ফরিদপুর (১৭৮৬): ফরিদপুর, রাজবাড়ী, গোপালগঞ্জ, মাদারীপুর ও শরীয়তপুর
 বৃহত্তর দিনাজপুর (১৭৮৬): দিনাজপুর, ঠাকুরগাঁও ও পঞ্চগড়
 বৃহত্তর ময়মনসিংহ (১৭৮৭): ময়মনসিংহ, নেত্রকোনা, শেরপুর, জামালপুর ও কিশোরগঞ্জ
 বৃহত্তর কুমিল্লা (১৭৯০): কুমিল্লা, চাঁদপুর ও ব্রাহ্মণবাড়িয়া
 বৃহত্তর বরিশাল (১৭৯৭): বরিশাল, ঝালকাঠি, পিরোজপুর ও ভোলা
 বৃহত্তর বগুড়া (১৮২১): বগুড়া ও জয়পুরহাট
 বৃহত্তর নোয়াখালী (১৮২১): নোয়াখালী, লক্ষ্মীপুর ও ফেনী (পূর্বে অবিভক্ত ত্রিপুরা জেলার অংশ ছিল)
 বৃহত্তর পাবনা (১৮৩২): পাবনা ও সিরাজগঞ্জ
 বৃহত্তর রাঙ্গামাটি/পার্বত্য চট্টগ্রাম (১৮৬০): রাঙামাটি, বান্দরবান ও খাগড়াছড়ি
 বৃহত্তর খুলনা (১৮৮২): খুলনা, বাগেরহাট ও সাতক্ষীরা
 বৃহত্তর কুষ্টিয়া (১৯৪৭): কুষ্টিয়া, চুয়াডাঙ্গা ও মেহেরপুর (পূর্বে বৃহত্তর নদীয়া জেলার অংশ ছিল)
 বৃহত্তর পটুয়াখালী (১৯৬৯): পটুয়াখালী ও বরগুনা (পূর্বে বৃহত্তর বরিশাল জেলার অংশ ছিল)
 বৃহত্তর টাঙ্গাইল (১৯৬৯): টাঙ্গাইল (পূর্বে বৃহত্তর ময়মনসিংহ জেলার অংশ ছিল)

 আরও দেখুন 

বাংলাদেশের জেলা

 তথ্যসূত্র 

বিষয়শ্রেণী:বাংলাদেশ সম্পর্কিত তালিকা